CELEX: 32016R0568
Language: hu
Date: 2016-01-29 00:00:00
Title: A Bizottság (EU) 2016/568 felhatalmazáson alapuló rendelete (2016. január 29.) az 1303/2013/EU európai parlamenti és tanácsi rendeletnek az Európai Regionális Fejlesztési Alap, az Európai Szociális Alap, a Kohéziós Alap és az Európai Tengerügyi és Halászati Alap kapcsán a vissza nem téríttethető összegek tagállamok általi megtérítésének előírására vonatkozó feltételek és eljárások tekintetében történő kiegészítéséről

13.4.2016   
            
            
               HU
            
            
               Az Európai Unió Hivatalos Lapja
            
            
               L 97/1
            
         A BIZOTTSÁG (EU) 2016/568 FELHATALMAZÁSON ALAPULÓ RENDELETE
   (2016. január 29.)
   az 1303/2013/EU európai parlamenti és tanácsi rendeletnek az Európai Regionális Fejlesztési Alap, az Európai Szociális Alap, a Kohéziós Alap és az Európai Tengerügyi és Halászati Alap kapcsán a vissza nem téríttethető összegek tagállamok általi megtérítésének előírására vonatkozó feltételek és eljárások tekintetében történő kiegészítéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Regionális Fejlesztési Alapra, az Európai Szociális Alapra, a Kohéziós Alapra, az Európai Mezőgazdasági Vidékfejlesztési Alapra és az Európai Tengerügyi és Halászati Alapra vonatkozó közös rendelkezések megállapításáról, az Európai Regionális Fejlesztési Alapra, az Európai Szociális Alapra és a Kohéziós Alapra és az Európai Tengerügyi és Halászati Alapra vonatkozó általános rendelkezések megállapításáról és az 1083/2006/EK tanácsi rendelet hatályon kívül helyezéséről szóló, 2013. december 17-i 1303/2013/EU európai parlamenti és tanácsi rendeletre (1) és különösen annak 122. cikke (2) bekezdésének ötödik albekezdésére,
   mivel:
   
               (1)
            
            
               Az 1303/2013/EU rendelet 122. cikke (2) bekezdésének negyedik albekezdése szerint amennyiben valamely, a kedvezményezettnek jogosulatlanul kifizetett összeg nem téríttethető vissza, és ez a tagállam hibájából vagy hanyagságából kifolyólag következik be, a tagállam felelőssége, hogy az érintett összeget visszatérítse az Unió költségvetésébe.
            
         
               (2)
            
            
               A vissza nem téríttethető összegekre vonatkozó dokumentum, amelyet az igazoló hatóság az 1303/2013/EU rendelet 137. cikke (1) bekezdése b) pontjának és 138. cikke a) pontjának megfelelően 2016-tól 2025-ig bezárólag minden évben benyújt a Bizottságnak az éves elszámolások részeként, az egyes prioritások szintjén megállapítja a vissza nem téríttethető összegeket. Az említett dokumentumban szerepelniük kell a tagállam szerint az Unió költségvetésébe vissza nem térítendő összegekre vonatkozó explicit információknak is, különösen azon igazgatási és jogi intézkedések bemutatásának, amelyeket a tagállam a vissza nem téríttethető összegek eredményes behajtása érdekében tett. Mivel azonban a szóban forgó dokumentum a Bizottsághoz benyújtott igazolt elszámolásokban korábban már szerepeltetett összegekre vonatkozik, azt először 2017-ben kell benyújtani.
            
         
               (3)
            
            
               Az 1303/2013/EU rendelet 126. cikke b) pontjának és 137. cikke (1) bekezdésének megfelelően az igazolt elszámolások benyújtását megelőzően végrehajtott levonások nem tekinthetők visszatéríttetésnek, amennyiben az adott elszámolás tárgyát képező számviteli évben benyújtott utolsó időközi kifizetés iránti kérelemben szereplő kiadásokhoz kapcsolódnak. Egyértelművé kell tehát tenni, hogy a vissza nem téríttethető összegekre vonatkozó, e felhatalmazáson alapuló rendelet alapján benyújtott információk csak olyan összegeket érintenek, amelyek már szerepelnek egy igazolt, a Bizottsághoz korábban benyújtott elszámolásban.
            
         
               (4)
            
            
               Ahhoz, hogy a Bizottság eldönthesse, hogy a vissza nem téríttethető összegeket vissza kell-e fizetni az Unió költségvetésébe, a tagállamnak a 966/2012/EU, Euratom európai parlamenti és tanácsi rendelet (2) 59. cikkének (5) bekezdésében az elszámolások benyújtására vonatkozóan megállapított határidőig be kell nyújtani az előírt, az egyes műveletek és kedvezményezettek szintjén meghatározott információkat. Az említett rendelkezéssel összhangban lehetőséget kell biztosítani a vissza nem téríttethető összegekre vonatkozó dokumentumot érintő határidő meghosszabbítására is.
            
         
               (5)
            
            
               Meg kell állapítani azokat a kritériumokat, amelyek lehetővé teszik a Bizottság számára annak értékelését, hogy a visszatéríttetés kapcsán a tagállam követett-e el hibát vagy hanyagul járt-e el az igazgatási és jogi intézkedések során. Az, hogy egy vagy több ilyen kritérium teljesül, nem jelenti automatikusan azt, hogy a tagállam valóban hibát követett el vagy hanyagul járt el.
            
         
               (6)
            
            
               A jogbiztonság érdekében a Bizottságnak egy adott határidőre el kell készülnie az értékelésével, amelyre a tagállamoknak egy másik határidőn belül kell reagálniuk. Ugyanezen okból a Bizottságnak el kell tudnia végezni az értékelést akkor is, ha a tagállam nem szolgáltat kiegészítő információkat. Az 1303/2013/EU rendelet 122. cikke (2) bekezdésének harmadik albekezdésében említett, csődöt megelőző vagy csalás gyanúját felvető esetekben ugyanakkor nem kell alkalmazni a határidőket.
            
         
               (7)
            
            
               Az 1303/2013/EU rendelet 122. cikke (2) bekezdése negyedik albekezdésének második mondata szerint a tagállamok dönthetnek úgy, hogy nem téríttetnek vissza a kedvezményezettel egy jogosulatlanul kifizetett, a művelet szintjén megjelenő összeget az érintett számviteli évben, amennyiben az alapokból való hozzájárulás visszatérítendő összege kamat nélkül nem haladja meg a 250 EUR-t. Ebben az esetben az összeget nem kell visszafizetni az Unió költségvetésébe. Az ilyen de minimis összegekre vonatkozóan nem kell információkat benyújtani.
            
         
               (8)
            
            
               Az 1299/2013/EU európai parlamenti és tanácsi rendelet (3) hatálya alá tartozó európai területi együttműködési célkitűzés keretében megvalósuló programok esetében az említett rendelet nem hoz létre külön rendszert az 1303/2013/EU rendelet 122. cikke (2) bekezdése negyedik albekezdésének második mondatában említett összegek tekintetében. Így tehát a tagállamok és az adott európai területi együttműködési programban részt vevő harmadik országok dönthetnek arról, hogy sem a fő kedvezményezett, sem a program irányító hatósága nem köteles visszatéríttetni a jogosulatlanul kifizetett olyan összegeket, amelyek esetében az alapból való hozzájárulás visszatérítendő összege kamat nélkül nem haladja meg a 250 EUR-t,
            
         ELFOGADTA EZT A RENDELETET:
   1. cikk
   A vissza nem téríttethető összegekre vonatkozó információk benyújtása
   (1)   Ha egy tagállam úgy véli, hogy egy olyan összeget, amely jogosulatlanul került kifizetésre egy kedvezményezett számára, és már szerepelt a Bizottsághoz benyújtott igazolt elszámolásokban, nem lehet visszatéríttetni, és ha a tagállam azt állapította meg, hogy a szóban forgó összeget nem kell visszafizetni az Unió költségvetésébe, az igazoló hatóság kérelmet nyújt be a Bizottsághoz e megállapítás megerősítése iránt.
   (2)   Az igazoló hatóság az egyes műveletek szintjén, az e rendelet mellékletében meghatározott formában, az 1303/2013/EU rendelet 74. cikkének (4) bekezdésében meghatározott elektronikus adatcsere-rendszeren keresztül nyújtja be az (1) bekezdésben említett kérelmet.
   (3)   A tagállamok 2017-től 2025-ig bezárólag évente, minden évben február 15-ig nyújtják be az (1) és a (2) bekezdésnek megfelelően elkészített, az előző számviteli évre vonatkozó kérelmet. A Bizottság az érintett tagállam kérésére kivételes esetben meghosszabbíthatja a határidőt március 1-ig.
   2. cikk
   A tagállamok hibájának vagy hanyagságának megállapítására vonatkozó feltételek
   A következő kritériumok utalnak arra, hogy a tagállam hibázott vagy hanyagul járt el:
   
               a)
            
            
               a tagállam nem nyújtotta be azon igazgatási és jogi intézkedések dátumokat is tartalmazó leírását, amelyeket a tagállam annak érdekében tett, hogy visszatéríttesse az adott összeget (vagy csökkentse a támogatás szintjét vagy megszüntesse a támogatást, illetve visszavonja az 1303/2013/EU rendelet 125. cikke (3) bekezdésének c) pontja szerinti dokumentumot, amennyiben az ilyen visszavonásra külön eljárás vonatkozik);
            
         
               b)
            
            
               a tagállam nem nyújtotta be az első és az esetleges további visszafizetési felszólítások másolatát (vagy a támogatás szintjét csökkentő vagy a támogatást megszüntető levél másolatát, illetve az 1303/2013/EU rendelet 125. cikke (3) bekezdésének c) pontja szerinti dokumentumot visszavonó levél másolatát, amennyiben az ilyen visszavonásra külön eljárás vonatkozik);
            
         
               c)
            
            
               a tagállam nem adta meg az adott művelet kedvezményezettje részére közpénzből nyújtott hozzájárulás utolsó kifizetésének dátumát, és nem nyújtotta be az e kifizetést igazoló dokumentum másolatát;
            
         
               d)
            
            
               a szabálytalanság észlelését követően a tagállam egy vagy több jogosulatlan kifizetést teljesített a kedvezményezett részére a művelet szabálytalansággal érintett részéhez kapcsolódóan;
            
         
               e)
            
            
               a szabálytalanság észlelését követő 12 hónapban a tagállam nem küldte el a támogatás szintjét csökkentő levelet vagy az 1303/2013/EU rendelet 125. cikke (3) bekezdésének c) pontja szerinti dokumentumot visszavonó levelet – amennyiben az ilyen visszavonásra külön eljárás vonatkozik –, és ezekkel egyenértékű határozatot sem hozott;
            
         
               f)
            
            
               a tagállam nem indította meg a visszatéríttetési eljárást a támogatás végleges (akár igazgatási vagy bírósági eljárást követő, akár a kedvezményezett beleegyezésével történő) csökkentését vagy megszüntetését követő 12 hónapon belül;
            
         
               g)
            
            
               a tagállam nem merítette ki a visszatéríttetésre a nemzeti intézményi és jogi keretek között rendelkezésre álló valamennyi lehetőséget;
            
         
               h)
            
            
               a tagállam nem nyújtotta be – adott esetben – a fizetésképtelenségi és csődeljárásokhoz kapcsolódó dokumentumokat;
            
         
               i)
            
            
               a tagállam nem válaszolt a Bizottság 3. cikk szerinti, további információk szolgáltatására vonatkozó kérésére.
            
         3. cikk
   Eljárás annak meghatározására, hogy a tagállamnak meg kell-e térítenie egy vissza nem téríttethető összeget
   (1)   A tagállam által az e rendelet 1. cikkének megfelelően benyújtott információk alapján a Bizottság – megfelelően figyelembe véve a tagállam sajátos körülményeit és intézményi és jogi keretrendszerét – minden egyes esetet értékel annak megállapítása érdekében, hogy egy összeg visszatéríttetése a tagállam hibájából vagy hanyagságából kifolyólag maradt-e el. Előfordulhat, hogy a Bizottság a 2. cikkben felsorolt egy vagy több kritérium teljesülése ellenére is azt állapítja meg, hogy a tagállam nem követett el hibát és nem járt el hanyagul.
   (2)   Az elszámolások benyújtásának évében a Bizottság május 31-ig:
   
               a)
            
            
               írásban kérheti a tagállamot, hogy nyújtson be további információkat a kedvezményezetteknek jogosulatlanul kifizetett uniós hozzájárulások visszatéríttetése érdekében tett igazgatási és jogi intézkedésekről; vagy
            
         
               b)
            
            
               írásban kérheti a tagállamot, hogy folytassa a visszatéríttetési eljárást.
            
         Ha a Bizottság az első albekezdés a) pontjában említett lehetőséget választotta, az (5)–(8) bekezdést kell alkalmazni.
   (3)   Ha a Bizottság nem tesz lépéseket a (2) bekezdés alapján és az ott megállapított határidőn belül, akkor a tagállamnak nem kell megtérítenie az uniós hozzájárulást.
   (4)   A (2) bekezdés a) és b) pontjában meghatározott határidő nem alkalmazandó a csődöt megelőző szabálytalanságokra és csalás gyanúja esetében.
   (5)   A tagállam három hónapon belül válaszol a Bizottság (2) bekezdésnek megfelelően küldött információkérésére.
   (6)   Ha a tagállam a (2) bekezdésnek megfelelő kérés ellenére nem szolgáltat további információkat, a Bizottság a rendelkezésére álló információk alapján folytatja az értékelés elvégzését.
   (7)   Amennyiben azt állapítja meg, hogy a tagállamnak meg kell térítenie az uniós hozzájárulást, a Bizottság a tagállam válaszának kézhezvételét követő három hónapon belül, vagy amennyiben a határidőig nem érkezik válasz, tájékoztatja a tagállamot, közölve a megállapítást alátámasztó indokokat, és felkérve a tagállamot arra, hogy 2 hónapon belül nyújtsa be észrevételeit. Ha a Bizottság nem tesz lépéseket az előző mondatnak megfelelően és az ott megállapított határidőn belül, akkor a tagállamnak nem kell megtérítenie az uniós hozzájárulást.
   (8)   A tagállami észrevételek benyújtására vonatkozóan a (7) bekezdésben meghatározott határidőtől számított 6 hónapon belül a Bizottság a rendelkezésére álló információk alapján elvégzi az értékelést, és amennyiben fenntartja azt a megállapítását, hogy a tagállamnak meg kell térítenie az uniós hozzájárulást, határozatot fogad el. Ha a Bizottság nem tesz lépéseket az előző mondatnak megfelelően és az ott megállapított határidőn belül, akkor a tagállamnak nem kell megtérítenie az uniós hozzájárulást.
   A tagállam által megtérítendő uniós hozzájárulás kiszámításához a kérelem benyújtásakor hatályos pénzügyi tervben megállapított, az egyes prioritások szintjén érvényes társfinanszírozási arány alkalmazandó.
   4. cikk
   Információszolgáltatás a vissza nem téríttetett olyan összegekre vonatkozóan, amelyek esetében az alapokból való hozzájárulás nem haladja meg a 250 EUR-t
   Ha egy tagállam úgy dönt, hogy nem téríttet vissza a kedvezményezettel egy jogosulatlanul kifizetett, a művelet szintjén megjelenő olyan összeget az adott számviteli évben, amely összeg esetében az alapokból való hozzájárulás kamat nélkül nem haladja meg a 250 EUR-t, e rendelet alapján nem szükséges információt szolgáltatni a Bizottságnak.
   5. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. január 29-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 347., 2013.12.20., 320. o.
   
   
      (2)  Az Európai Parlament és a Tanács 2012. október 25-i 966/2012/EU, Euratom rendelete az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről (HL L 298., 2012.10.26., 1. o.).
   
      (3)  Az Európai Parlament és a Tanács 2013. december 17-i 1299/2013/EU rendelete az Európai Regionális Fejlesztési Alap által az európai területi együttműködési célkitűzésnek nyújtott támogatásra vonatkozó egyedi rendelkezésekről (HL L 347., 2013.12.20., 259. o.).
   
      MELLÉKLET
      
         A vissza nem téríttethető összegekre vonatkozó információk benyújtása
      
      
                  a
               
               
                  b
               
               
                  c
               
               
                  d
               
               
                  e
               
               
                  f
               
               
                  g
               
               
                  h
               
               
                  i
               
               
                  j
               
               
                  k
               
               
                  l
               
               
                  m
               
               
                  n
               
               
                  o
               
               
                  p
               
               
                  q
               
            
                  Prioritás (1)
                  
               
               
                  A művelet neve és informatikai azonosító száma
               
               
                  A kedvezményezett neve
               
               
                  A kedvezményezett részére az érintett művelet kapcsán közpénzből teljesített utolsó kifizetés dátuma és bizonyítéka
               
               
                  A szabálytalanság jellege (a tagállam határozza meg)
               
               
                  A szabálytalanságot észlelő szervezet (adja meg, melyik: irányító hatóság, illetékes hatóság vagy audithatóság vagy egyéb, illetve egy uniós testület neve)
               
               
                  A szabálytalanság észlelésének dátuma (2)
                  
               
               
                  A vissza nem téríttethetőnek nyilvánított teljes kiadás
               
               
                  A vissza nem téríttethetőnek nyilvánított összegeknek megfelelő közkiadás
               
               
                  A vissza nem téríttethető uniós hozzájárulás összege (3)
                  
               
               
                  Az(ok) a számviteli év(ek), amely(ek)ben a vissza nem téríttethető uniós hozzájárulásnak megfelelő kiadást bejelentették
               
               
                  A visszatéríttetési eljárás megindításának dátuma
               
               
                  Az első és az esetleges további visszafizetési felszólítások másolata (4)
                  
               
               
                  A vissza nem téríttethetőség megállapításának dátuma
               
               
                  A vissza nem téríttethetőség oka (5)
                  
               
               
                  A csődeljáráshoz kapcsolódó dokumentumok (adott esetben)
               
               
                  Adja meg, hogy az uniós hozzájárulást az uniós költségvetésnek kell-e viselnie (I/N) (6)
                  
               
            
                  
                     <type=”S” maxlength=”500” input=”S”>
                  
               
               
                  
                     <type=”S” maxlength=”250” input=”M”>
                      (7)
                  
               
               
                  
                     <type=”S” maxlength=”250” input=”M”>
                  
               
               
                  
                     <type=”D” input=”M”> + <ATT>
                  
               
               
                  
                     <type=”S” maxlength=”250” input=”M”>
                  
               
               
                  
                     <type=”S” maxlength=”250” input=”M”>
                  
               
               
                  
                     <type=”D” input=”M”>
                  
               
               
                  
                     <type=”Cu” input=”M”>
                  
               
               
                  
                     <type=”Cu” input=”M”>
                  
               
               
                  
                     <type=”Cu” input=”M”>
                  
               
               
                  
                     <type=”D” input=”S”>
                  
               
               
                  
                     <type=”D” input=”M”>
                  
               
               
                  
                     <ATT>
                  
               
               
                  
                     <type=”D” input=”M”>
                  
               
               
                  
                     <type=”S” maxlength=”500” input=”M”>
                  
               
               
                  
                     <ATT>
                  
               
               
                  
                     <type=”B” input=”M”>
                  
               
            
                  1. prioritás
               
               
                  1. művelet
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                  2. művelet
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                  
                     Részösszeg
                  
               
               
                  
                     <type=”Cu” input=”G”>
                  
               
               
                  
                     <type=”Cu” input=”G”>
                  
               
               
                  
                     <type=”Cu” input=”G”>
                  
               
               
                   
               
            
                  2. prioritás
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                  
                     Részösszeg
                  
               
               
                  
                     <type=”Cu” input=”G”>
                  
               
               
                  
                     <type=”Cu” input=”G”>
                  
               
               
                  
                     <type=”Cu” input=”G”>
                  
               
               
                   
               
            
                  n. prioritás
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                  
                     Részösszeg
                  
               
               
                  
                     <type=”Cu” input=”G”>
                  
               
               
                  
                     <type=”Cu” input=”G”>
                  
               
               
                  
                     <type=”Cu” input=”G”>
                  
               
               
                   
               
            
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  
                     Összesen
                  
               
               
                  
                     <type=”Cu” input=”G”>
                  
               
               
                  
                     <type=”Cu” input=”G”>
                  
               
               
                  
                     <type=”Cu” input=”G”>
                  
               
               
                   
               
            
         (1)  A prioritásra vonatkozóan az elszámolásokban – az 1011/2014/EU bizottsági végrehajtási rendelet VII. mellékletének 5. függeléke szerint – megadott adatnak megfelelően. (HL L 312., 2014.10.31., 1. o.). A jelentésnek a prioritások szintjére, és adott esetben a régiókategória szintjére kell vonatkoznia.
      
         (2)  A szabálytalanságra vonatkozó első közigazgatási vagy bírósági ténymegállapítás napja.
      
         (3)  A kérelem benyújtásakor hatályos pénzügyi tervben megállapított, a prioritások szintjén érvényes társfinanszírozási aránynak megfelelően kiszámított összeg.
      
         (4)  Emellett adott esetben a támogatás szintjét csökkentő/a támogatást megszüntető levél és/vagy az 1303/2013/EU rendelet 125. cikke (3) bekezdésének c) pontja szerinti dokumentumot visszavonó levél másolata.
      
         (5)  Adja meg, hogy a kedvezményezett csődje okozta-e a vissza nem téríttethetőséget. Ha nem, akkor adja meg a vonatkozó okot.
      
         (6)  Annak kérésével, hogy az uniós hozzájárulást az Unió költségvetése viselje, a tagállam megerősíti, hogy kimerítette a visszatéríttetésre a nemzeti intézményi és jogi keretek között rendelkezésre álló valamennyi lehetőséget.
      
         (7)  A mezők jellemzőinek jelmagyarázata: típus: N = szám, D = dátum, S = karaktersorozat, Cu = pénznem. B = Boole-féle operátor – bevitel: M = manuális, S = kiválasztás, G = rendszer által generált – „maxlength” = maximális karakterszám szóközökkel együtt – ATT: csatolmányok.